**ДОКУМЕНТАЦИЯ**

**ЗА ПРОВЕЖДАНЕ НА ОБЩЕСТВЕНА ПОРЪЧКА, ЧРЕЗ СЪБИРАНЕ НА ОФЕРТИ С ОБЯВА С ПРЕДМЕТ:**

**”ДОСТАВКА НА ХРАНИТЕЛНИ ПРОДУКТИ СЛЕД ПРЕДВАРИТЕЛНА ЗАЯВКА ЗА НУЖДИТЕ НА „МБАЛ – АСЕНОВГРАД” ЕООД”**

**Асеновград, 2018 г.**

**I. Съдържание на ОБЯВАТА**

**I. Информация по Приложение № 20 към чл.187, ал.1 от ЗОП (по образец);**

**II. Общи условия.**

**III. Обект, предмет и кратко описание на предмета на поръчката;**

**IV. Изисквания към изпълнението на поръчката;**

**V. Условия, на които следва да отговарят участниците;**

**VІ. Изисквания към хранителните продукти;**

**VІІ. Указания за подготовка на офертата;**

**VІІІ. Критерий за оценка на предложенията;**

**ІХ.Разглеждане на офертите**

**Х.Сключване на договор**

**ХІ. Изменение на договор**

**XII. Гаранция за изпълнение**

**XIII. Приложения:**

- Оферта (Образец № 1);

- Техническа спецификация (Образец № 2);

- Техническо предложение за изпълнение на поръчката (Образец № 3);

- Декларация по чл. 54, ал. 1, т. 1, 2 и 7 от ЗОП (Образец № 4);

- Декларация по чл. 54, ал. 1, т. 3-5 от ЗОП (Образец № 5);

- Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (Образец № 6);

- Декларация по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (Образец № 7);

- Декларация за приемане на условията в проекта на договор (Образец № 8);

- Списък на услугите идентични или сходни с предмета на поръчката (Образец № 9);

- Декларация за срока на валидност на офертата (Образец № 10);

- Декларация по чл. 101, ал. 9 и ал. 11 от ЗОП (Образец № 11);

- Декларация по чл. 101, ал. 10 от ЗОП (Образец № 12);

- Декларация по чл. 102 от ЗОП (Образец № 13);

- Декларация за съгласие за участие като подизпълнител (Образец № 14);

- Декларация по чл. 6, ал. 2 от ЗМИП (Образец № 15);

- Ценово предложение (Образец № 16);

- Проект на договор (Образец №17)

**ІI. ОБЩИ УСЛОВИЯ.**

**1. Правно основание за избора на процедурата:** Прогнозната стойност на обществената поръчка е съгласно чл. 20, ал. 3, т. 2 от Закона за обществените поръчки, във връзка с необходимостта от доставка на хранителни продукти за нуждите на „МБАЛ – Асеновград” ЕООД, с оглед на което ще се проведе при спазване на условията и реда на Глава Двадесет и шеста от Закона за обществените поръчки, чрез събиране на оферти с обява.

**2. Възложител на обществената поръчка –** съгласно чл. 5, ал. 2, т. 16 от Закона за обществените поръчки е Управителят на „МБАЛ – Асеновград” ЕООД.

**III. ОБЕКТ, ПРЕДМЕТ И КРАТКО ОПИСАНИЕ НА ПРЕДМЕТА НА ПОРЪЧКАТА.**

**1. Обект на поръчката:** Обект на настоящата обществена поръчка е „доставка” по смисъла на чл. 3, ал. 1, т. 2 от Закона за обществените поръчки.

**2.Предмет** на поръчката е: **”Доставка на хранителни продукти след предварителна заявка за нуждите на „МБАЛ – Асеновград” ЕООД”**.

Обществената поръчка включва текуща доставка на хранителни продукти по видове и количества, посочени в техническа спецификация – Приложение № 1. Посочените в спецификацията видове и количества хранителни продукти са прогнозни, предвид което Възложителят има право да ги променя съобразно нуждите си, включително да се откаже от доставката на определени видове хранителни продукти. За всяка конкретна доставка Възложителят прави заявка.

**3.** Прогнозна стойност за изпълнение на предмета на обществената поръчка е 68 000.00 (шестдесет и осем хиляди) лева без вкл. ДДС.

**4. ФИНАНСИРАНЕ И НАЧИН НА ПЛАЩАНЕ**

Възложител в настоящата обществена поръчка е„МБАЛ – Асеновград” ЕООД**.** Средствата са от бюджета на „МБАЛ – Асеновград” ЕООД.

Условията, сроковете и другите специфични условия във връзка с начина на плащане са отразени в приложения образец на Договор за изпълнение.

**IV. Изисквания към изпълнението ПОРЪЧКАТА:**

1. Срокът за изпълнение на поръчката е 12 (дванадесет) месеца, считано от датата на сключване на договор за изпълнение на обществената поръчка.

2. Място на изпълнение – „МБАЛ – Асеновград” ЕООД, гр. Асеновград, ул. „Александър Стамболийски” № 28.

3. Изпълнителят не може да налага ограничения в броя на заявките на Възложителя за доставка на хранителни продукти.

4. Доставките на хранителни продукти за Възложителя се извършват само въз основа на изрична писмена заявка, в която са посочени конкретните видове и количества.

5. Срокът за изпълнение на доставките е 12 /дванадесет/ часа, а за спешни заявки до 3 /три/ часа от получаване на заявката.

6. Всяка отделна заявка на Възложителя следва да бъде изпълнена с еднократна доставка от страна на Изпълнителя.

7. Възложителят не дължи приемане, нито заплащане на хранителни продукти, които са доставени, без да е направена заявка.

8. При всяка отделна доставка хранителните продукти трябва да са придружени със сертификат за произход и качество, експертен лист или друг аналогичен документ. Доставянето следва да се извършва при спазване на нормативно определените санитарно-хигиенни изисквания.

9. Цената, която ще се заплаща от възложителя за изпълнение на всяка отделна доставка, представлява крайна доставна цена на стоките, с ДДС и включва всички разходи до крайния получател „МБАЛ – Асеновград” ЕООД.

10. Плащането се извършва в срок до 60 /шестдесет/ дни след доставката въз основа на издадена фактура и подписана приемо – предавателна форма.

**V. УСЛОВИЯ, НА КОИТО СЛЕДВА ДА ОТГОВАРЯТ УЧАСТНИЦИТЕ**

1. **ЛИЧНО СЪСТОЯНИЕ НА УЧАСТНИЦИТЕ**

Право да подаде оферта има всяко българско или чуждестранно физическо или юридическо лице, както и техни обединения, които отговарят на условията на Закона за обществени поръчки и на изискванията от Възложителя, посочени в обявата.

**2. ОСНОВАНИЯ ЗА ОТСТРАНЯВАНЕ**

**2.1. Възложителят отстранява от участие в процедурата за възлагане на обществена поръчка кандидат или участник, когато:**

1. е осъден с влязла в сила присъда, освен ако е реабилитиран, за престъпление по чл. 108а, чл.159а-159г, чл.172, чл.192а, чл.194-217, чл.219-252, чл.253-260, чл.301-307, чл.321, 321а и чл.352-353е от Наказателния кодекс;
2. е осъден с влязла в сила присъда, освен ако е реабилитиран, за престъпление, аналогично на тези по т.1, в друга държава членка или трета страна;
3. има задължения за данъци и задължителни осигурителни вноски по смисъла на чл. 162, ал. 2 , т. 1 от Данъчно - осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията, или задължението е по акт, който не е влязъл в сила;
4. е налице неравнопоставеност в случаите по чл. 44, ал. 5 от Закона за обществените поръчки;
5. е установено, че:
6. е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
7. не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;
8. е налице конфликт на интереси, който не може да бъде отстранен;

7. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

8. е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на [чл. 740 от Търговския закон](apis://Base=NARH&DocCode=4076&ToPar=Art740&Type=201/), или е преустановил дейността си, а в случай че кандидатът или участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен.

Участниците удостоверяват липсата на обстоятелствата по чл. 54, ал. 1, т. 1, т. 2 и т. 7 от Закона за обществените поръчки с декларация по образец на Възложителя. Декларацията за липсата на обстоятелствата по чл. 54, ал. 1, т. 1, 2 и 7 от Закона за обществените поръчки се подписва от лицата, които представляват участника. Когато участникът се представлява от повече от едно лице, декларацията за обстоятелствата по чл. 54, ал. 1, т. 3-5 от Закона за обществените поръчки се подписва от лицето, което може самостоятелно да го представлява.

Изискванията на чл. 54, ал. 1 т. 1, т. 2 и т. 7 от Закона за обществените поръчки се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

Документите от компетентните органи, удостоверяващи липсата на обстоятелствата по чл. 54, ал. 1, т. 1, т. 3 и т. 6 и чл. 55, ал. 1, т. 1 от Закона за обществените поръчки, както и оригинална декларация по чл. 6, ал. 2 от Закона за мерките срещу изпирането на пари (ЗМИП), изготвена съгласно образец – Приложение № 2 към чл. 11, ал. 2 от ППЗМИП *(Образец № 14, приложен към настоящата документацията за участие в процедурата)* се представят при подписване на договора за обществена поръчка от участника, определен за изпълнител.

**2.2. Възложителят отстранява от участие участник, който:**

2.2.1. не отговаря на поставените критерии или друго условие, посочено в документацията;

2.2.2. е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към Закона за обществените поръчки;

2.2.3. участници, които са свързани лица (по смисъла на § 2, т. 45 от Допълнителните разпоредби на Закона за обществените поръчки).

**2.3.** Освен на основанията по т. 2.1 и т. 2.2. като специфично основание за отстраняване от процедурата за възлагане на обществена поръчка по националното законодателство се прилага забраната по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛТДС), като от участие в процедурата за възлагане на обществена поръчка се отстранява участник, който (освен при наличие на изключенията по чл. 4 от ЗИФОДРЮПДРКЛТДС) е дужество, регистрирано в юрисдикция с преференциален данъчен режим или е лице, което пряко и/или косвено се контролира от такова дружество или е гражданско дружество/консорциум, в което участва такова дружество.

**2.4. Не могат да участват в процедура участници:**

1. при които лицата по чл. 40, ал. 1, т. 1 и 2 от Правилника за прилагане на Закона за обществените поръчки са свързани лица с Възложителя или със служители на ръководна длъжност в неговата организация;
2. които са сключили договор с лице по чл. 21 или 22 от Закона за предотвратяване и разкриване на конфликт на интереси.

**3. Изисквания за икономическо и финансово състояние** – Възложителят не поставя изисквания за икономическо и финансово състояние.

**(Глава VII, Раздел II от Закона за обществените поръчки)**

**1.** **Годност (правоспособност) за упражняване на професионална дейност**

1.1. Изисква се участникът да притежава Удостоверение по чл. 12 от Закона за храните, за производство и търговия с храни – копие, заверено от участника. В удостоверителния документ за търговия с продукти от животински произход да бъде отбелязано, че кандидатът отговаря на изискванията на Регламент (ЕО) № 852/2004 и Регламент (ЕО) № 853/2004. Удостоверението за регистрация по чл. 12 от Закона за храните, следва да бъде издадено след 01.01.2007 г.

**Доказване:** Участникът трябва да представи заверено от участника копие от валиден документ за регистрация по Закона за храните на обект за производство или търговия с храни от неживотински произход и/или документ за регистрация на обект за производство или търговия с храни от животински произход.

**2. Изисквания относно техническите и професионалните способности на участниците**

2.1. Изисква се през последните три години, считано от датата на подаване на офертата, участникът да е изпълнил най-малко три дейности с предмет и обем, идентични или сходни с тези на поръчката, като под „идентична или сходна” по предмет се разбира дейност по доставка на хранителни продукти, а под „идентична или сходна” по обем се разбира дейност, чиято съпоставима стойност (преизчислена съобразно продължителността на периода) е не по-малка от 80% от прогнозната стойност на настоящата поръчка.

**Доказване:** Участникът следва да представи списък на доставките, които са идентични или сходни с предмета на обществената поръчка, изпълнени през последните три години, считано от датата на подаване на офертата с посочване на стойностите, датите и получателите, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания, или посочване на публичен регистър, в който е публикувана информация за услугата.

2.2. Участникът следва да прилага система за управление безопасността на храните (НАССР) EN ISO 22000:2005 или еквивалент в областта на приложение, обхващаща предмета на обществената поръчка.

**Доказване:** Участникът следва да представи заверено копие на валиден сертификат.

Участникът може да представи и други доказателства за еквивалентни мерки за осигуряване на система за управление безопасността на храните, когато не е имал достъп до такива сертификати или е нямал възможност да ги получи в съответните срокове по независещи от него причини. В този случай участникът трябва да е в състояние да докаже, че предлаганите мерки са еквивалентни на изискваните.

2.3. Участникът следва да притежава най-малко едно собствено или наето транспортно средство, регистрирано в РЗИ или БАБХ.

**Доказване:** Участникът трябва да представи документ за собственост или договор за наем на МПС, чрез което ще се извършва доставката на хранителни продукти и удостоверение за регистрация от РЗИ по реда на чл. 3, ал. 3 от Наредба № 9/21.03.2005 г. за условията и реда за създаване на публичен регистър на обектите с обществено предназначение, контролирани от регионалните здравни инспекции или от БАБХ по реда на чл. 246, ал. 4 от Закона за ветеринаромедицинската дейност и чл. 6 от Регламент (ЕО) № 852/2004.

**VI. ИЗИСКВАНИЯ КЪМ ХРАНИТЕЛНИТЕ ПРОДУКТИ:**

1. Доставяните хранителни продукти трябва да отговарят на национални стандарти, разработени от браншови организации и одобрени от компетентен орган, или на международни стандарти за управление на качеството.

2. Доставяните кокши яйца да са клас „А”, теглова категория „М”, да са маркирани съгласно Наредба № 1/09.01.2008 г. за изискванията за търговия с яйца.

3. Доставяните продукти от птиче месо да са клас „А”.

4. Доставяните пресни зеленчуци да бъдат с качество – I – ви клас.

5. Доставяните пресни зеленчуци да са зрели, твърди, без гъбични поражения, без набивания и без повреди, дължащи се на ниски или високи температури и/или транспортиране. Не се допуска доставката на загнили, развалени и негодни за консумация плодове и зеленчуци.

6. Доставяните пресни зеленчуци да са опаковани и маркирани съгласно чл. 10, чл. 11 и чл. 12 от Наредба № 16/28.05.2010 г. за изискванията за качество и контрол за съответствие на пресни плодове и зеленчуци.

7. Доставяните хранителни продукти да са в срок на годност, отбелязан върху всяка отделна опаковка и към датата на доставката да са с остатъчен срок на годност не по-малко от 2/3 от целия срок на годност на конкретния вид продукт.

8. Доставяните хранителни продукти да са опаковани и маркирани съгласно нормативните изисквания.

9. Доставяните мляко, млечни хранителни продукти, месо, месни хранителни продукти, риба, яйца, пакетирани хранителни продукти, плодови и зеленчукови консерви да бъдат със съответната нормативно определена характеристика за качество на всеки продукт.

10. Опаковките на доставяните хранителни продукти не трябва да създават условия за замърсяване или за преминаването на опасни за здравето вещества.

11. При доставката опаковките да бъдат с ненарушена цялост.

12. Доставяните хранителни продукти трябва да са етикетирани на български език. Етикетирането трябва да е извършено в съответствие с изискванията на Наредба за изискванията за етикетирането и предоставянето на храните. Не се допускат означения на етикета, които заблуждават потребителя по отношение на вложените продукти, тяхното естество, произход, идентичност, свойства, състав, трайност, начин на производство и употреба.

13. Доставяните хранителни продукти да бъдат с изискваните грамаж и разфасовка, посочени в образците на техническата спецификация и на ценовото предложение.

14. Хранителните продукти, които не отговарят на изброените условия, няма да бъдат приемани и ще бъдат връщани незабавно на изпълнителя.

**VII. УКАЗАНИЯ ЗА ИЗГОТВЯНЕТО НА ОФЕРТАТА**

1. Офертата се изготвя в съответствие с нормативните разпоредби и с изискванията на Възложителя, посочени в настоящата документация.
2. Всеки участник може да представи само една оферта, включваща изпълнението на дейностите от предмета на поръчката.
3. Участниците могат подадат оферта за участие в процедурата по обществена поръчка, както за всички номенклатурни единици, така и за част от номенклатурните единици.
4. Не се допуска представянето на варианти.
5. До участие в обществената поръчка се допускат всички български и чуждестранни физически и юридически лица, както и техни обединения.
6. Документ за учредяване на обединението (заверено копие), когато участникът е обединение, което не е юридическо лице.
7. Офертата се подава на български език. При изготвяне на офертата всеки участник трябва да се придържа точно към обявените от възложителя условия.
8. В процедура за възлагане на обществена поръчка едно физическо или юридическо лице може да участва само в едно обединение.
9. Свързани лица не могат да бъдат самостоятелни кандидати или участници в една и съща процедура.
10. С офертата си Участниците посочват подизпълнителите, които ще ползват, както и вида и дела от поръчката, който ще им възложат, когато възнамеряват да използват такива. В случай, че за изпълнението на поръчката се предлага ползване на подизпълнители, Участникът е длъжен да представи в офертата си доказателства за поетите от подизпълнителите задължения.

Когато се предвижда участието на подизпълнители при изпълнение на поръчката, те трябва да отговарят на съответните критерии за подбор, съобразно вида и дела от поръчката, които ще изпълняват и за тях да не са налице основанията за отстраняване от обществената поръчка, разписани в т. V.2 от настоящата документация за участие.

Независимо от възможността за използване на подизпълнителите, отговорността за изпълнение на договора за обществена поръчка е на изпълнителя.

Лице, което е дало съгласие да бъде подизпълнител на друг Участник, не може да подава самостоятелна оферта.

1. Всички разходи за подготовка и участие в обществената поръчка са за сметка на участника.

**Всяка оферта следва да съдържа:**

1. Оферта за участие - по образец включваща: посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително и електронен, за кореспонденция при провеждане на процедурата - Образец №1;

2. Техническа спецификация – Образец № 2;

3. Договор или споразумение за учредяване на обединението (копие), когато участникът е обединение, което не е юридическо лице, в който задължително се посочва представляващият;

4. Декларация по образец за отсъствие на обстоятелствата по чл. 54, ал. 1, т. 1, т. 2 и т. 7 от Закона за обществените поръчки - Образец № 4;

5. Декларация по образец за отсъствие на обстоятелствата по чл. 54, ал. 1, т. 3 - 5 от Закона за обществените поръчки - Образец № 5;

6. Техническо предложение за изпълнение на поръчката - Образец № 3;

7. Декларация за съгласие с клаузите на приложения проект на договор - Образец № 8;

8. Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици - Образец № 6;

9. Декларация по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици - Образец № 7;

10. Декларация по чл. 101, ал. 9 и ал. 11 от Закона за обществените поръчки - Образец № 11;

11. Декларация по чл. 101, ал. 10 от Закона за обществените поръчки - Образец № 12;

12. Декларация по чл. 102 от Закона за обществените поръчки - Образец № 13;

13. Декларация за съгласие за участие като подизпълнител - Образец № 14 /в случаите, когато е приложимо/;

14. Друга информация и/или документи:

14.1. Доказателства за извършени доставки, под формата на списък на доставките, идентични или сходни с предмета на поръчката - Образец № 9, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания, или посочване на публичен регистър, в който е публикувана информация за услугата.

15.Декларация за срока на валидност на офертата - Образец № 10;

16. Ценово предложение – Образец № 16.

Обявата се публикува на интернет - страницата на Възложителя, в профила на купувача. В посочения от Възложителя срок, Участникът следва да представи оферта.

Офертите се подават в отдел „Деловодство” на „МБАЛ – Асеновград” ЕООД на адрес: гр. Асеновград, ул.”Александър Стамболийски” № 28, в срока посочен в обявата.

**Офертите се представят от участниците лично или чрез упълномощено лице, чрез пощенска или друга куриерска услуга с препоръчана пратка с обратна разписка на посочения по-горе адрес.**

Офертата се представя в запечатана непрозрачна опаковка, върху която се посочват:

- наименованието на участника, включително участниците в обединението, когато е приложимо;

- адрес за кореспонденция, телефон и по възможност – факс и електронен адрес;

- наименованието на поръчката, за която се подават документите.

Изискуемите документи към офертата трябва да бъдат представени в оригинал или заверено копие от участника с думите: „Вярно с оригинала”, подпис и печат.

**Срокът на валидност на офертите е 60 (шестдесет) календарни дни, считано от датата на отваряне на офертата.**

Не се приемат оферти, които са представени след изтичане на крайния срок за получаване или в незапечатана опаковка или в опаковка с нарушена цялост.

Възложителят ще удължи срока за получаване на оферти с най-малко 3 дни, ако в първоначално определения срок са получени по-малко от три оферти. След изтичането на този срок, Възложителят ще разгледа и оцени получените оферти, независимо от техния брой.

Съгласно чл. 97, ал. 3 от Правилника за прилагане на Закона за обществените поръчки комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците на датата и часа, обявени с обявата, публикувана в Агенция по обществените поръчки, в сградата на „МБАЛ – Асеновград” ЕООД, находяща се на адрес: гр. Асеновград, ул.”Александър Стамболийски” № 28.

**VІII. КРИТЕРИЙ ЗА ОЦЕНКА НА ПРЕДЛОЖЕНИЯТА** в обществена поръчка, чрез събиране на оферти с обява с предмет: ”**Доставка на хранителни продукти след предварителна заявка за нуждите на „МБАЛ – Асеновград” ЕООД”**

**І. Критерий за възлагане**

Оценката на офертите на допуснатите до участие в процедурата участници ще се извърши поотделно за всяка номенклатурна единица по крителия „най-ниска цена”.

**ІІ. Оценка на офертите**

Комисията за разглеждане, оценка и класиране на офертите сравнява ценовите предложения на допуснатите до оценка оферти и извършва оценяване и класиране на участниците, въз основа на критерий **„най-ниска цена“.**

**На първо място се класира офертата с предложена най-ниска цена с ДДС за съответната номенклатурна единица**. Останалите оферти заемат места в класирането по възходящ ред. Комисията провежда публично жребий за определяне на изпълнител между класираните на първо място оферти, в случай че най-ниската цена се предлага от двама или повече участници в процедурата.

**IХ. РАЗГЛЕЖДАНЕ НА ОФЕРТИТЕ**

1. Когато в първоначално определения срок са получени по-малко от три оферти, Възложителят удължава срока по чл. 188, ал. 1 от Закона за обществените поръчки с най-малко три дни.
2. След изтичане на срока по т. 1, Възложителя разглежда и оценява получените оферти независимо от техния брой.
3. Когато не е подадена нито една оферта, Възложителят може да възложи изпълнението на поръчката след провеждане на преговори, с избран от него изпълнител.
4. Приетите и регистрирани оферти се разглеждат и оценяват от Комисия за провеждане на процедурата, назначена от Възложителя.
5. За разглеждане и оценка на постъпилите оферти Възложителят назначава с писмена заповед комисия, в която се включват нечетен брой членове, за разглеждане, оценка и класиране на офертите.
6. Комисията, назначена от Възложителя за разглеждане, оценка и класиране на офертите, започва работа след получаване на списъка с участниците и представените оферти.
7. Комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците.
8. Членовете на комисията са длъжни да пазят в тайна обстоятелствата, които са узнали, във връзка със своята работа в комисията.
9. Членовете на комисията, които ще разглеждат, оценяват и класират офертите подписват и представят на Възложителя декларация относно обстоятелствата по чл. 103, ал. 2 от Закона за обществените поръчки, в която декларират, че:
   1. не е налице конфликт на интереси с участниците;
   2. ще пазят в тайна обстоятелствата, които са узнали, във връзка със своята работа в комисията.
10. Членовете на комисията са длъжни да си направят самоотвод при наличие на конфликт на интереси или при обективна невъзможност за изпълнение на задълженията си.

11. Отварянето на офертите се извършва при условията на чл. 97 и следващите от Правилника за прилагане на Закона за обществените поръчки.

12.Упълномощеният представител, желаещ да присъства на описаните действия, следва да представи на комисията своето пълномощно.

13. Комисията продължава своята работа с проверка за пълнота и съответствие на участниците и представените оферти с изискванията на документацията за участие в процедурата на закрито заседание.

14. Комисията разглежда допуснатите оферти и ги оценява, в съответствие с предварително обявените критерии.

15. Комисията класира участниците, въз основа на резултатите, получени при разглеждане и оценяване на офертите.

16. Решенията на комисията се вземат с мнозинство от членовете й. Когато член на комисията е против взетото решение, той подписва протокола с особено мнение и писмено излага мотивите си.

17. Комисията съставя протокол за разглеждането, оценяването и класирането на участниците.

18. Протоколът на комисията се подписва от всички членове и се предава на Възложителя, заедно с цялата документация.

19. Протоколът се предава на Възложителя за утвърждаване, след което в един и същи ден се изпраща на участниците и се публикува на профила на купувача.

20. Възложителят одобрява протокола и сключва писмен договор, който включва всички предложения от офертата на класирания на първо място участник.

**Х. СКЛЮЧВАНЕ НА ДОГОВОР**

1. Възложителят сключва писмен договор за изпълнение на обществената поръчката по процедурата с участника, класиран от комисията на първо място и определен за изпълнител, при условие че при подписване на договора определения изпълнител:
2. Представи документ за регистрация с упоменат ЕИК или БУЛСТАТ/за обединения/, съгласно чл. 112, ал. 1,т. 1 от Закона за обществените поръчки.
3. Представи актуални документи, удостоверяващи липсата на основания за отстраняване от процедурата, както и съответствието с поставените критерии за подбор, съгласно по чл. 67, ал. 6 от Закона за обществените поръчки;
4. Свидетелство за съдимост на управителят/изпълнителния директор и членовете на управителните органи на кандидата, издадено от съответния компетентен орган, с дата на издаване не по-рано от 6 /шест/ месеца преди сключване на договора /оригинал /;
5. Удостоверение от органите по приходите и удостоверение от общината по седалище на възложителя и участника;
6. Удостоверение, издадено от Агенцията по вписванията, за обстоятелствата по чл. 55, ал. 1, т. 1 от Закона за обществените поръчки;
7. Удостоверение от органите на Изпълнителна агенция „Главна инспекция по труда”. Когато в удостоверението се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 от Закона за обществените поръчки, участникът представя декларация, че нарушението не е извършено при изпълнение на договор за обществена поръчка.
8. Възложителят може последователно да предложи сключване на договор с участникът, класиран на второ и следващо място, когато участникът, който е имал право да сключи договора:

а ) Откаже да сключи договора;

б) Не изпълни някое от условията по чл. 112, ал. 1 от Закона за обществените поръчки;

в) Не докаже, че не са налице основания за отстраняване от процедурата.

**ХI. ИЗМЕНЕНИЕ НА ДОГОВОР**

В случаите по чл. 116, ал. 1, т. 6 от Закона за обществените поръчки (когато изменението се налага поради непредвидени обстоятелства и не променя цялостния характер на поръчката) изменение на договор е допустимо, при условие че след изменението общата стойност на договора не надхвърля праговите стойности по чл. 20, ал. 3 от Закона за обществените поръчки (чл. 194, ал. 3 от Закона за обществените поръчки). С оглед особената разпоредба, посочваща отклонението от общото правило, следва да се приеме, че ограничението по чл. 116, ал. 1, т. 6, б. "а" от Закона за обществените поръчки, съгласно което стойността на изменението е до 10 на сто от стойността на първоначалния договор за услуги и доставки и до 15 на сто от стойността на първоначалния договор за строителство е приложимо за тези случаи и трябва да бъде спазвано.

**XII. ГАРАНЦИЯ ЗА ИЗПЪЛНЕНИЕ**

За обезпечаване изпълнението на договора, при подписването му, ИЗПЪЛНИТЕЛЯТ следва да представи документ за внесена гаранция за изпълнение на задълженията си по него. Гаранцията се представя, в съответствие с документацията за участие, в една от следните форми:

1. Депозит на парична сума в лева в размер на 3 % от общата стойност на договора без ДДС по банковата сметка на ВЪЗЛОЖИТЕЛЯ.

2. Банкова гаранция за сума в лева в размер на 3 % от общата стойност на договора без ДДС със срок на валидност - 1 /един/ месец след датата на окончателното приключване на договора. Гаранцията трябва да бъде безусловна, неотменима, с възможност да се усвои изцяло или частично в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при писмено искане от ВЪЗЛОЖИТЕЛЯТ, в случай че ИЗПЪЛНИТЕЛЯТ не е изпълнил някое от задълженията си по договора.

3. Застраховка, която обезпечава изпълнението чрез покритие на отговорността на ИЗПЪЛНИТЕЛЯ в размер на 3 % от общата стойност на договора без ДДС.

Разходите по откриването на депозита или на банковата гаранция, както и за застраховката са за сметка на ИЗПЪЛНИТЕЛЯ.

Гаранцията за изпълнение на договора се освобождава в срок от 30 (тридесет) календарни дни, след приключване на срока за изпълнение на договорa за възлагане на обществената поръчка

ВЪЗЛОЖИТЕЛЯТ не дължи на ИЗПЪЛНИТЕЛЯ лихви върху сумите по гаранцията за изпълнение, за времето, през което тези суми законно са престояли при него.

ВЪЗЛОЖИТЕЛЯТ има право да усвои цялата и/или част от гаранцията за изпълнение на договора в случай на неизпълнение на някое от задълженията на ИЗПЪЛНИТЕЛЯ, поети с договора, доказано по надлежния ред. Претърпените от ВЪЗЛОЖИТЕЛЯ вреди в по-голям размер се претендират и удовлетворяват по общия ред, съгласно законодателството на Република България.